Windhoek

Windhoek (se lese Vuindhuk), la xe la cavedalde la Namibia. La se cata su l’altipian de Khomas, al sentro del paexe. Windhoek la xera na sitadina de la popolasion herero. En tel 1885, i namaqua i ga atacà i herero e i ga ocupà la zona. En tel 1892 i todeschi i ga ocupà la Namibia e meso qi la cavedal de la colonia. Da la prima guera mondiale al 1990, la Namibia la xe stà aministrà dal Sudafrica. Da l’indipendensa, Windhoek la xe la cavedal del paexe.

 Storia 
I herero i ga visù ne la zona de Windhoek par de i secoli. I ciamava la sità Otjomuise (posto del vapor). I namaqua i gavea dato el nome de Ai-Gams (fonti de bojo). I do omi i se riferise a le dodeze sorgenti de àcua calda rente a la sità. El nome Windhoek el xe in afrikaans e vol dir angolo (hoek) del vento (wind). I afrikaners dal Sudafrica i xe rivà qi in tel 1840 e ga costruio de le mision protestanti. La guera tra herero e namaqua la ga portà a la distrusion de la sità. La sità come la se la vede ancò la xe tà fondà da i todeschi el 18 otobre 1890, co Von François el ga meso zo la prima piera del forte todesco.

 Eoropei 
Dal 1907 Windhoek la ga visto l’arivo de eoropei – todeschi e sudafricani – che vegnea qi par i pascoli e i minerai. I todeschi i ga perso el control de la sità co la Grande Guera e i sudafricani i ga ocupà la colonia a nome de i inglexi fin al 1945, e dopo par conto proprio.

 Indipendensa 
Co l’indipendensa de la Namibia, Windhoek la ga visto on novo momento de svilupo de le infrastruture.

Categoria:Namìbia